Wees op die uitkyk na hierdie vakansiegevare - Jou Gesin | Solidariteit WêreldJou Gesin | Solidariteit Wêreld
Tuis › Artikels › Wees op die uitkyk na hierdie vakansiegevare
Wees op die uitkyk na hierdie vakansiegevare
Vakansies gaan oor pret en broodnodige rus en ontspanning, reg? Ja, dit behoort so te wees, maar die werklikheid is nie altyd soos ons dit wil hê nie.
Die werklikheid is dat tragedie kan toeslaan terwyl jy vakansie hou. Jy moet ontspan want dit is waarvoor vakansies daar is maar mens moet ook onthou van die gevare wat dalk op jou en jou gesin wag. In Suid-Afrika wissel dit:
Jy word beroof
Misdadigers is altyd op die loer en soveel te meer tydens vakansies wanneer mense se waaksaamheid verslap terwyl hulle ontspan. Hulle is uiters bedrewe daarmee om 'n toeris op 'n afstand uit te ken en hulle ken die warm kolle waar niksvermoedende besoekers uithang. Moet dus nie te opsigtelike klere dra nie en vermy plekke wat vir hul hoë vlakke van roof en aanvalle bekend is. Vermy die dra van nuwe klere sowel as sakke en skoene waarop bekende handelsmerklogo's aangebring is.
As jy hierdie Desember rook ruik, kan dit jy wees wat in die versengende sonopbrand, of iets meer verraderlik en skadelik. Agterlosigheid is een van jou grootste vyande gedurende hierdie feesgety omdat dit op rampspoed kan uitloop. Daar is 'n horde grustories oor mense se huise wat op Oukersaand in brandeverwoes is. Volgens die nuusdiens CNBC, het die National Fire Protection Association in die VSA gerapporteer dat brandweerafdelings "tussen 2006 en 2010 jaarliks gereageer het op gemiddeld 230 huisbrande wat op of naby 'n Kersboom begin het". Twintig persent van daardie brande is gestig deur 'n hittebron watte na aan die boom was.
Jy kan dit vermy. Eerstens moet jy weet dat kerse en kombuistoestelle beduidendegevaar inhou en op veilige plekke gehou en oordeelkundig gebruik moet word.Tweedens moet seker gemaak word dat die Kersboom met al sy elektriese versierings stewig staan en nie deur troeteldiere en dronk volwassenes omgestamp kan word nie. Ontkoppel ook alle ligte en blaas die kerse doodwanneer jy gaan slaap sodat iets brandbaar daar naby nie vlamvat nie.
Iemand word siek
Ontspan na 'n tyd van intense lessenaaropruiming kan jou immuunstelsel verwoes en jou blootstel aan allerhande kieme wat jou vakansie kan ruïneer. Daarom sal dit goed wees as jy by jou bestemming sal vasstel dat dit veilig is om die kraanwater te drink. As jy gebottelde water koop, maak seker dat die doppie nog vas is aan die ring. Dit is waarskynlik ook 'n goeie idee om 'n vitamienaanvuller te drink en selfs 'n inspuiting te kry voordat jy by die werk klaarmaak en na jou vakansiebestemming vertrek.
Dit word nie om dowe neute die feesgety genoem nie. Mense doen snaakse goed as hulle vrolik is, soos om roekeloos te bestuur. Weer eens is daar 'n paar eenvoudige wenke en reëls. Sit jou sitplekgordel aan, moenie saans ry nie (indien dit moontlik is), moenie drink en bestuur nie ('n wyse besluit want die polisie is oral), moenie bestuur as jy te moeg is nie, en hou jou oë oop en op die pad.
Mark Koba, 9 December 2013, "Beware: Holidays may be hazardous to your health", https://www.cnbc.com/2013/12/07/holiday-dangers-holidays-are-hazardous-to-your-health.html.
Unity Point Health, 17 December 2014, "Top 8 Holiday dangers", https://www.unitypoint.org/livewell/article.aspx?id=01940ec0-042e-4b48-922e-e690e1bcbdd4.
Worldwide Insure, 7 August 2014, "Top 10 Holiday Dangers Abroad and How to Avoid Them", https://www.worldwideinsure.com/travel-blog/2014/08/avoiding-holiday-dangers/.